Rundt årsskiftet 1947/1948 trykket flere norske aviser en artikkel om at Leif Høegh & Co. hadde innført en velferdsordning på sine tankskip der studenter fikk jobb som velferdsledere med ansvar for å tilby undervisning til mannskapet; det var frivillig å benytte seg av tilbudet, som eksempelvis kunne omfatte engelsk- og spanskleksjoner. I artikkelen ble det opplyst at det var Carl Høegh som stod som ansvarlig for denne ordningen fra rederiets side.